b'\n_START_ARTICLE_\nUVB-76\n_START_PARAGRAPH_\nUVB-76 on ven\xc3\xa4l\xc3\xa4inen radioasema, joka l\xc3\xa4hett\xc3\xa4\xc3\xa4 lyhytaalto-AM-taajuudella 4\xc2\xa0625\xc2\xa0kHz. Englanniksi asema tunnetaan nimell\xc3\xa4 \xe2\x80\x9dthe Buzzer\xe2\x80\x9d ja ven\xc3\xa4j\xc3\xa4ksi lempinimell\xc3\xa4 \xe2\x80\x9d\xc5\xbeu\xc5\xbe\xc5\xbealka\xe2\x80\x9d eli humisija. Radioasema l\xc3\xa4hett\xc3\xa4\xc3\xa4 lyhytt\xc3\xa4 noin 1,2 sekunnin mittaista \xc3\xa4\xc3\xa4nt\xc3\xa4 pit\xc3\xa4en sitten noin 1 sekunnin tauon. Kyseist\xc3\xa4 \xc3\xa4\xc3\xa4nt\xc3\xa4 l\xc3\xa4hetet\xc3\xa4\xc3\xa4n k\xc3\xa4yt\xc3\xa4nn\xc3\xb6ss\xc3\xa4 koko ajan ymp\xc3\xa4ri vuorokauden, vuodesta toiseen. Vain joskus harvoin l\xc3\xa4hetys keskeytyy ven\xc3\xa4l\xc3\xa4isen mies\xc3\xa4\xc3\xa4nen (ihmisen puhuma, ei koneella luotu) viestiin, joka toistetaan, tai luetaan uusi viesti. My\xc3\xb6sk\xc3\xa4\xc3\xa4n se, ovatko viestit \xc3\xa4\xc3\xa4nitetty etuk\xc3\xa4teen vai puhutaanko ne mikrofoniin suorana l\xc3\xa4hetyksen\xc3\xa4, ei ole selvill\xc3\xa4. L\xc3\xa4hetettyj\xc3\xa4 viestej\xc3\xa4 on suuri m\xc3\xa4\xc3\xa4r\xc3\xa4. Viestien tarkoitus tai todellinen merkitys ei ole tiedossa. _NEWLINE_L\xc3\xa4hetin on aluksi sijainnut Povarovossa Ven\xc3\xa4j\xc3\xa4ll\xc3\xa4 ja on toiminut ainakin vuodesta 1982. Syyskuun 2010 j\xc3\xa4lkeen, jolloin Ven\xc3\xa4j\xc3\xa4ll\xc3\xa4 suoritettiin sotilaspiirien uudelleenj\xc3\xa4rjestys, l\xc3\xa4hetyspaikka on siirtynyt Povarovosta uuteen sijaintiin ja k\xc3\xa4yt\xc3\xb6ss\xc3\xa4 on ollut uusi tunnus MD\xc5\xbdB (kyrillisill\xc3\xa4 aakkosilla \xd0\x9c\xd0\x94\xd0\x96\xd0\x91). Vuodesta 2015 l\xc3\xa4htien k\xc3\xa4yt\xc3\xb6ss\xc3\xa4 on ollut tunnus \xc5\xbdUOZ (kyrillisill\xc3\xa4 aakkosilla \xd0\x96\xd0\xa3\xd0\x9e\xd0\x97). Vuodesta 2010 l\xc3\xa4htien aseman aktiivisuus on lis\xc3\xa4\xc3\xa4ntynyt, eli l\xc3\xa4hetettyjen viestien m\xc3\xa4\xc3\xa4r\xc3\xa4 on ollut huomattavasti suurempi kuin aiempina vuosina. _NEWLINE_Kanavan oletus\xc3\xa4\xc3\xa4ni_NEWLINE_\xc3\x84\xc3\xa4ni jota kuullaan asemalta l\xc3\xa4hes tauotta. \xc3\x84\xc3\xa4nite on tallennettu Suomessa noin 860 kilometrin p\xc3\xa4\xc3\xa4ss\xc3\xa4 aseman oletetusta l\xc3\xa4hetyspaikasta. (2002)_NEWLINE_\xc3\x84\xc3\xa4nitiedostojen kuunteluohjeet'